b'\n_START_ARTICLE_\nGrad Bizeljsko\n_START_SECTION_\nZgodovina\n_START_PARAGRAPH_\nLeta 1278 se omenja vitez Eberhard von Visel, grad pa \xc5\xa1ele leta 1404 kot castrum Vysell. Po vitezih Bizeljskih so grad upravljali vitezi s Kozjega (Jan\xc5\xbe s Kozjega leta 1404), gospodje Dobrnski (\xc5\xbdiga in Andrej Dobrnski (1421)) in Sote\xc5\xa1ki (Henrik in Jo\xc5\xa1t Sote\xc5\xa1ki (1458)), leta 1532 so Bizeljsko dobili v fevd grofje Tattenbachi, ki so posest okoli  leta 1608 pridobili (odkupili) v dedno last. Leta 1749 je bila lastnica grofica Valburga Baumgarten (rojena Tattenbach). Leta 1764 so si kot lastniki gradu sledili grofje Wildensteini oziroma grof Kajetan Wildenstein, leta 1803 grofica Maria Anna Dietrichstein. Leta 1820 je bil lastnik Franc Hirschhofer, nato pa je leta 1858 bizeljsko gospo\xc5\xa1\xc4\x8dino kupil knez Weriand Windisch-Graetz in jo zdru\xc5\xbeil s gradom Kun\xc5\xa1perkom.\n_START_SECTION_\nPo prvi svetovni vojni\n_START_PARAGRAPH_\nMed obema vojnama je \xc5\xbeivel na gradu grof Giovanni (Johann) Ceschi di Santa Croce (zet kneza Huga Werianda Windisch-Graetza), kasneje pa njegov zet baron Maasburg z dru\xc5\xbeino._NEWLINE_Od leta 1971 na gradu \xc5\xbeivi dru\xc5\xbeina Klako\xc4\x8dar. Grajska stavba ima obnovljeno streho, drugi deli stavbe pa so zaradi nezadostnega vzdr\xc5\xbeevanja s strani dr\xc5\xbeave prepu\xc5\xa1\xc4\x8deni nezadr\xc5\xbenemu propadanju.'